รัฐบาลไทย-ข่าวทำเนียบรัฐบาล-พ่อเมืองแพร่ เดินหน้าขยายผล โคก หนอง นา น้อมนำพระราชดำริ "อารยเกษตร" จับมือภาคีเครือข่ายอำเภอลอง ขับเคลื่อนหลัก 5Ps สู่ความยั่งยืนทุกมิติ
วันพฤหัสบดีที่ 26 ตุลาคม 2566
26/10/2566
พ่อเมืองแพร่ เดินหน้าขยายผล โคก หนอง นา น้อมนําพระราชดําริ "อารยเกษตร" จับมือภาคีเครือข่ายอําเภอลอง ขับเคลื่อนหลัก 5Ps สู่ความยั่งยืนทุกมิติ
พ่อเมืองแพร่ เดินหน้าขยายผล โคก หนอง นา น้อมนําพระราชดําริ "อารยเกษตร" จับมือภาคีเครือข่ายอําเภอลอง ขับเคลื่อนหลัก 5Ps สู่ความยั่งยืนทุกมิติ
เมื่อวันที่ 25 ต.ค. 66 นายชุติเดช มีจันทร์ ผู้ว่าราชการจังหวัดแพร่ เปิดเผยถึง การขยายผลการส่งเสริมการสร้างเครือข่าย โคก หนอง นา น้อมนําพระราชดําริอารยเกษตร สืบสาน รักษา ต่อยอด ตามหลักปรัชญาของเศรษฐกิจพอเพียงตามโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่โคก หนอง นา โดยได้มอบหมายให้สํานักงานพัฒนาชุมชนจังหวัดแพร่ นําโดยนายวีรกานต์ บุญตัน พัฒนาการจังหวัดแพร่ พร้อมด้วยนางนัยนันท์ ชูสกุลนิติสินธ์ ผู้อํานวยการกลุ่มงานส่งเสริมการพัฒนาชุมชน นักวิชาการพัฒนาชุมชน เจ้าหน้าที่สํานักงานพัฒนาชุมชนจังหวัดแพร่ เข้าร่วมประชุมเครือข่ายโคก หนอง นา อําเภอลอง ณ ห้องประชุมชั้น 2 ที่ว่าการอําเภอลอง จังหวัดแพร่
นายชุติเดช มีจันทร์ ผู้ว่าราชการจังหวัดแพร่ กล่าวว่า จากการหารือในครั้งนี้แนวทางการดําเนินงานในกิจกรรมการสร้างเครือข่ายโคก หนอง นา มีการดําเนินงานทั้งในรูปแบบ CLM (ระดับตําบล) และ HLM (ระดับหมู่บ้าน) โดยได้รับความคิดเห็นจากพัฒนาการอําเภอลอง นักวิชาการพัฒนาชุมชนอําเภอลอง และภาคีเครือข่ายโคก หนอง นา อําเภอลอง สิ่งสําคัญที่ทุกคนตั้งใจจะ Change for Good คือ การพัฒนาคน โดยนายสุทธิพงษ์ จุลเจริญ ปลัดกระทรวงมหาดไทย ได้เน้นย้ําเสมอว่า การดําเนินโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่โคก หนอง นา เป็นการ “พัฒนาคน” เพื่อให้คนไปพัฒนาพื้นที่ ซึ่งหลักสําคัญในการเสริมสร้างพัฒนาคุณภาพชีวิตพี่น้องประชาชนในพื้นที่ คือ ความรักใคร่กลมเกลียวสามัคคีร่วมกันของคนในชุมชน กล่าวคือ ต้องมีการแบ่งพื้นที่เป็นกลุ่มบ้าน คุ้มบ้าน หย่อมบ้าน หรือ ป๊อกบ้าน เพื่อที่จะสามารถดูแลลูกหลานให้อยู่ในระเบียบวินัย มีความกตัญญูกตเวที รู้จักประเพณีวัฒนธรรม ขยันในการที่จะช่วยเหลืองานบ้าน และมีการพัฒนาคุณภาพชีวิตของคนในชุมชนได้อย่างทั่วถึง ทําให้บ้าน หรือชุมชนที่เราอยู่ปลอดภัย เราต้องทําให้ทุกครัวเรือนช่วยกันดูแล และประการที่สําคัญต้องมีการประชุมพูดคุยกันเป็นประจําสม่ําเสมอ ต่อมาต้องนําเป้าหมายการพัฒนาที่ยั่งยืน (SDGs) ทั้งการส่งเสริมให้มีการบริหารจัดการขยะ การจัดทําถังขยะเปียกลดโลกร้อน การแยกขยะตามหลัก 3Rs (3ช) คือ ใช้น้อย (Reduce) ใช้ซ้ํา (Reuse) และนํากลับมาใช้ใหม่ (Recycle) โดยขยะรีไซเคิลเมื่อนําไปขายก็จะกลายเป็นรายได้กลับคืนสู่ชุมชน เป็นกองทุนสวัสดิการในหมู่บ้าน โดยให้ทุกครัวเรือนมีสมุดเงินฝากประจําบ้าน การช่วยกันทําให้ชุมชนมีพื้นที่ส่วนรวมที่เป็นประโยชน์ เช่น ป่าชุมชน ศูนย์อนุรักษ์พันธุกรรมพืช เป็นแหล่งอาหาร ยาสมุนไพร เช่น ใช้พื้นที่วัดทําเป็นลานธรรม ลานยาสมุนไพร เป็นสถานที่ในการที่จะช่วยถ่ายทอดศิลปวัฒนธรรม องค์ความรู้ เป็นรมณียสถาน เป็นที่ออกกําลังกาย ที่สร้างความมั่นคงทางอาหาร ตามโครงการทางนี้มีผลผู้คนรักกัน ตามพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
"สําหรับการหารือในวันนี้ ได้มีการกล่าวถึงแนวทางการบริหารจัดการครุภัณฑ์ การทําสัญญายืมพัสดุ การใช้ประโยชน์จากครุภัณฑ์ให้เป็นตามแนวทางที่กรมการพัฒนาชุมชนกําหนด การขับเคลื่อนก้าวต่อไป โคก หนอง นา พัฒนาชุมชน ด้วย 5Ps ซึ่งประกอบด้วย 1) มิติสังคม (People) 2) มิติเศรษฐกิจ (Prosperity) 3) มิติสิ่งแวดล้อม (Planet) 4) มิติสันติภาพและสถาบัน (Peace) และ 5) มิติหุ้นส่วนการพัฒนา (Partnership) และแผนการขับเคลื่อนศูนย์เรียนรู้ โคก หนอง นา พัฒนาชุมชน จังหวัดแพร่ ประจําปีงบประมาณ พ.ศ. 2567 โดยนําแนวคิดการทําเกษตรผสมผสาน สอดคล้องกับหลักอารยเกษตร และหลักการของโคก หนอง นา ที่มีการปรับพื้นที่ให้มีแหล่งน้ํา ให้มีบ่อน้ําที่จะใช้น้ํา มีเนินจากดินที่ขุดบ่อ เป็นตัวอย่างให้ชาวบ้าน ในขณะเดียวกันก็มีความสุขที่ได้ทําสวนของตัวเอง ซึ่งการทําสวนตัวอย่างนี้ นอกจากจะเป็นพื้นที่ให้เด็ก เยาวชน เข้ามาศึกษาเรียนรู้แล้ว ในขณะเดียวกันชาวบ้านจะมีผักสวนครัว หรือผัก ผลไม้ประจําถิ่นในพื้นที่แปลงโคก หนอง นา ถือเป็นการอนุรักษ์พันธุกรรมพืชตามแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี คือ การมีพืชพันธุ์ที่สามารถขยายพันธุ์ได้เองโดยไม่ต้องไปซื้อ ทําให้ชาวบ้านไม่ต้องเสียค่าใช้จ่ายในการลงทุน ตามหลักคิด คือ “ซื้อให้น้อยที่สุด”" ผู้ว่าราชการจังหวัดแพร่ กล่าวเน้นย้ํา
นายชุติเดช มีจันทร์ กล่าวเพิ่มเติมว่า สําหรับพื้นที่โคก หนอง นา ในพื้นที่จังหวัดแพร่ ในปัจจุบันพบว่า จังหวัดแพร่ มีพื้นที่ โคก หนอง นา ทั้งหมด 215 แปลง โดยมีการดําเนินงานในรูปแบบ CLM (ระดับตําบล) 1 แปลง และ HLM (ระดับหมู่บ้าน) 63 แปลง และ โคก หนอง นา ในโครงการพัฒนาหมู่บ้านเศรษฐกิจพอเพียง 152 แปลง ทั้งนี้ แนวคิดในการขยายผลการสร้างเครือข่าย โคก หนอง นา สู่พื้นที่แห่งการเรียนรู้ ตามโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่โคก หนอง นา จะเกิดขึ้นได้นั้นต้องอาศัยความมุ่งมั่น ความตั้งใจ Passion และจิตใจที่รุกรบของคนมหาดไทย ผู้นําต้นแบบ และภาคีเครือข่ายที่จะสานต่อปณิธาน “บําบัดทุกข์ บํารุงสุข” ด้วยการเป็น “ผู้นําต้องทําก่อน” ทําให้พี่น้องประชาชนเห็นประโยชน์ และปรับเปลี่ยนสู่การพัฒนาความคิด สร้างอาชีพ สร้างรายได้ ลดรายจ่าย ยกระดับคุณภาพชีวิตตนเอง ครอบครัว เเละคนในชุมชน พร้อมร่วมกันพัฒนาพื้นที่จนกลายเป็นพื้นที่แห่งความสุขที่ยั่งยืน